open-index/open-wikipedia-markdown huggingface dataset:
Arnaud Clément

**Arnaud Clément** (s. 17. joulukuuta 1977 Aix-en-Provence, Ranska) on ranskalainen tennispelaaja. Clémentin korkein sijoitus ATP-listalla on ollut 10 (2.4.2001). Clément on 173&nbsp;cm pitkä ja painaa 73&nbsp;kg. Clément aloitti ammattilaisuransa vuonna 1996. Hän asuu tällä hetkellä Genevessa, Sveitsissä. Clément on oikeakätinen pelaaja.

Clément on voittanut urallaan neljä kaksinpelin ATP-turnausta ja kaksitoista nelinpeliturnausta, joista yksi on Grand Slam-titteli Wimbledonissa 2007. Clément on pelannut voiton lisäksi Australian avointen kaksinpelin finaalissa 2001 ja Australian avointen nelinpelin finaalissa 2008.

## Aiheesta muualla
*Arnaud Clément ATP:n sivuilla
Ernst (Itävallan arkkiherttua)

**Ernst** (15. kesäkuuta 1553 Wien – 12. helmikuuta 1595 Bryssel) oli Itävallan arkkiherttua ja Espanjan Alankomaiden käskynhaltija vuosina 1594–1595. 

## Suku
Hän oli Pyhän saksalais-roomalaisen keisarikunnan keisarin Maksimilian II:n ja keisarinna Marian toiseksi vanhin poika. 

Hänellä oli viisitoista sisarusta, joista kuusi eli aikuiseksi asti. Vanhin sisar Anna Itävaltalainen (1549–1580), avioitui vuonna 1570 setänsä Espanjan ja Portugalin kuninkaan Filip II:n (1527–1598) kanssa; vanhempi veli Rudolf II (1552–1612) oli keisari vuosina 1576–1612, kuoli naimattomana ilman laillisia jälkeläisiä; nuorempi sisar Elisabet Itävaltalainen (1554–1592), avioitui vuonna 1570 Ranskan kuninkaan Kaarle IX:n (1550–1574) kanssa, heille syntyi yksi tytär; Matias (1557–1619) keisari vuosina 1612–1619, kuoli lapsettomana; Maksimilian III (1558–1618) oli Saksalaisen ritarikunnan suurmestari vuosina 1590–1618; Albrekt VII (1559–1621) Itävallan arkkiherttua, Espanjan Alankomaiden käskynhaltija vuosina 1595–1621, avioitui vuonna 1599 serkkunsa Isabella Clara Eugenian (1566–1633) Filip II:n tyttären kanssa.

Ernst ja hänen vanhempi veljensä Rudolf II olivat teini-ikäisinä kasvatettavina setänsä Filip II:n hovissa Espanjassa kahdeksan vuoden ajan.

## Käskynhaltija
Arkkiherttua Ernstin sanottiin olleen huono hallitsija sekä sodassa että rauhassa.

## Lähteet

## Aiheesta muualla
Pirates (albumi)

**Pirates** on yhdysvaltalaisen laulaja-lauluntekijä Rickie Lee Jonesin toinen studiolevy vuodelta 1981. Levyn on julkaissut Warner Bros. Records ja sen ovat tuottaneet Russ Titelman ja Lenny Waronker. Kappaleista *Skeletons* ja *The Returns* on äänitetty livenä 30. tammikuuta 1980.

## Kappaleet

Rickie Lee Jones itse on tehnyt torvi- ja laulusovitukset ja lisäksi Ralph Burns on tehnyt orkesterisovituksen kappaleilla *Skeletons* ja *The Returns* sekä Nick DeCaro kappaleella *Living It Up*.

Laulujen tekijänoikeudet omistaa Easy Money Music (ASCAP).

## Muusikot

* Rickie Lee Jones - laulu, kosketinsoittimet, syntetisaattori 
* Chuck Rainey (Hammer and Nails Records) - bassokitara
* Steve Gadd - rummut (A1, B1) ja perkussiot (A4)
* Art Rodriguez - rummut (A2, B2, B3) 
* Buzzy Feiten - kitara
* Dean Parks - kitara
* Steve Lukather (Columbia Records) - kitara
* David Kalish - kitara (A4)
* Neil Larsen - kosketinsoittimet
* Russell Ferrante - kosketinsoittimet
* Clarence McDonald - kosketinsoittimet
* Randy Kerber  - kosketinsoittimet (A3, B4)
* Lenny Castro - perkussiot
* Victor Feldman - perkussiot
* Michael Boddicker - syntetisaattori
* Donald Fagen (MCA Records) - syntetisaattori (B1)
* Rob Mounsey - syntetisaattori (B1)
* Sal Bernardi - huuliharppu (B1, B3), laulu (A2, B3)
* Jerry Hey - trumpetti ja flyygelitorvi (B3)
* Arno Lucas - taustalaulu (A4)
* Leslie Smith - taustalaulu (A4)
* Joe Turano - taustalaulu (A4)

torvisektio kappaleilla *Pirates* ja *Woody and Dutch*:
* Randy Brecker (Arista Records, Inc.) - trumpetti ja flyygelitorvi
* David Sanborn - alttosaksofoni
* Tom Scott (Columbia Records) - tenori- ja baritonisaksofoni
Musiikkia jousille, lyömäsoittimille ja celestalle

**Musiikkia jousille, lyömäsoittimille ja celestalle** (; Sz. 106, BB 114) on Béla Bartókin vuoden 1936 sävellys, jonka tilasi Paul Sacher Baselin kamariorkesterin kymmenvuotisen taipaleen kunniaksi. Sacherin johtama kamariorkesteri kantaesitti teoksen Baselissa 21. tammikuuta 1937. Universal Edition julkaisi sen samana vuonna. 

## Kokoonpano
Kokoonpano koostuu viuluista, alttoviuluista, selloista, kontrabassoista, harpusta, ksylofonista, pikkurummusta, symbaaleista, tamtamista, bassorummusta, patarummuista, celestasta ja pianosta. 

## Osat
Teos koostuu seuraavista neljästä osasta:

# Andante tranquillo
# Allegro
# Adagio
# Allegro molto
Aatto Haapanen

**Frans Aatto Haapanen** (24. kesäkuuta 1899 Vampula – 30. lokakuuta 1976 Vampula) oli suomalainen kirjailija.

Haapasen omaelämäkerrallinen romaani *Elämän ristiaallokoissa* ilmestyi 1974 Otavan *[[Kertomus elämästä]]* -sarjassa. 

## Teoksia
*  *Elämän ristiaallokoissa*. Otava 1974

## Lähteet
*
Veikko Viita

**Veikko Uljas Viita** (8. tammikuuta 1919 Jalasjärvi – 13. toukokuuta 2008) oli suomalainen kirjailija.

Viidan omaelämäkerrallinen romaani *Iivari vähäpuheinen* ilmestyi 1974 Otavan *[[Kertomus elämästä]]* -sarjassa.

Viita kävi kansakoulun ja toimi Raision tehtailla leipomokonsulenttina vuodesta 1958. Viidan äiti oli Alma Viita (o.s. Lamminpää) ja puoliso Tyyne Sofia (o.s. Isoaho) vuodesta 1938.

## Teoksia
*  *Iivari vähäpuheinen*. Otava 1974

## Lähteet
* 

### Viitteet
Egmont (näytelmä)

**Egmont: Viisinäytöksinen murhenäytelmä** on Johann Wolfgang von Goethen näytelmä vuodelta 1788. Näytelmä kertoo ihanteikkaan flaamilaisen soturin kreivi Lamoraal van Egmontin taistelusta vapauden puolesta Alban herttuan harjoittamaa sortoa vastaan. Beethoven sävelsi näytelmään alkusoiton kun sitä ruvettiin esittämään uudelleen yli kaksikymmentä vuotta ensiesityksen jälkeen. Tämä versio sai ensi-iltansa 15. kesäkuuta 1810.

## Lähteet
Sofia Martikka

**Maija Sofia Tikka**, kirjailijanimi **Sofia Martikka** (27. heinäkuuta 1928 Ilomantsi – 20. heinäkuuta 2000) oli suomalainen kirjailija.

Martikan omaelämäkerrallinen romaani *Kolmekymmentä hopearahaa* ilmestyi 1973 Otavan *Kertomus elämästä*-sarjassa. 

## Teoksia
*  *Kolmekymmentä hopearahaa*.   Otava 1974

## Lähteet

*
Paaria

**Paaria** tai *paria* voi tarkoittaa seuraavia:

* paariat (parayah), varsinaisesti eräs Intian Malabarrannikolla asuva kansanryhmä
* paaria, Intian kasteihin kuulumattomista, sorretuista ihmisistä käytetty nimitys; nykyään käytetään termiä dalit
* paaria, laajentuneessa merkityksessä: halveksittu, sosiaalisesti syrjäytynyt henkilö tai ihmisryhmä
* ''Paaria'', August Strindbergin näytelmä
* paariakoira, eräistä koiraroduista käytetty yhteisnimitys
Sisko Valkama

**Valma Jaakola**, kirjailijanimi **Sisko Valkama** (2. toukokuuta 1931 Nivala – 2. joulukuuta 1996 Oulu) oli suomalainen kirjailija.

Valkaman omaelämäkerrallinen romaani *Potilaan raportti* ilmestyi 1973 Otavan *[[Kertomus elämästä]] -*sarjassa. 

## Teoksia
*  *Potilaan raportti*.   Otava 1973

## Lähteet
* Päivi Weiste: Itsenäisyyden ajan oululaista kaunokirjallisuutta : Kirjailijat ja teokset
Krypteria

**Krypteria** on saksalainen, vuonna 2001 perustettu power metal -yhtye. Yhtyeellä on ollut vuodesta 2004 vakituisena solistina saksalais-korealainen Ji-In Cho. Alun perin yhtye oli projekti, jonka tarkoitus oli käyttää vaihtuvia vokalisteja. Ji-In:nin liittymisen myötä yhtye muuttui studioprojektista myös esiintyväksi yhtyeeksi

Krypteria on sittemmin tehnyt kolme studioalbumia ja yhden EP:n.

## Yhtyeen historia
Yhtyeen perustivat kitaristi Chris Siemons, basisti Frank Stumvoll ja rumpali S.C. Kuschnerus Yhtyeen ajatuksena oli tehdä musiikkiteatteria studioprojektina, jossa voitaisiin käyttää vaihtuvia laulajia. Vuonna 2003 julkaistiin yhtyeen debyyttialbumi nimellä *[[Krypteria (albumi)|Krypteria]]*. 

Noin vuotta myöhemmin RTL Television -televisiokanava pyysi yhtyettä säveltämään "Liberatio"-nimisen hyväntekeväisyyskappaleen, jonka tuotto ohjattiin Intian Maharashtrassa vuonna 2005 tapahtuneen tulvan uhreille. Pian tämän jälkeen Ji-In otettiin yhtyeen vakituiseksi solistiksi.

Krypterian toinen musiikkialbumi In Medias Res julkaistiin vuonna 2005. Ji-In Cho vastatessa lauluosuuksista yhtye herätti huomiota vokalistin kotimaassa Etelä-Koreassa, ja kyseiseltä albumilta irrotettu single Victoriam Speramus" nousi Etelä-Korean listalla ykköseksi.

Krypterian seuraava levytys oli *[[Evolution Principle]]*, joka julkaistiin EP:nä vuonna 2006, ja täyspitkä studioalbumi *[[Bloodangel's Cry]]* julkaistiin 2007. Neljännen sudioalbuminsa Krypteria julkaisi nimellä *[[My Fatal Kiss]]* 2009 syksyllä. Seuraava studioalbumi *[[All Beauty Must Die]]* julkaistiin 22, huhtikuuta 2011.

Krypteria jäi tauolle vuonna 2012 solistin Ji-In Cho:n raskauden vuoksi. Sittemmin vuonna 2016 osa Krypterian jäsenistä perusti yhtyeen And Then She Came, joka on jatkanut Krypteriaa raskaammalla linjalla.

## Diskografia
### Studioalbumit
* 
* 
* 
* 
* 

### EP-levyt
* 

### Singlet
**[[Liberatio]]* (2005)
**[[Victoriam Speramus]]* (2005)
**[[Somebody Save me]]* (2007)
**Ignition* (2009)
**For You I'll Bring the Devil Down* (2009)
**You Killed Me* (2011)
**Live to Fight Anoter Day* (2011)
**BVB Meisterhymne 2011* (2011)

## Esiintyminen Suomessa
Suomessa Krypteria on esiintynyt Nummirock-festivaalilla 23. kesäkuuta 2007.

## Lähteet

## Aiheesta muualla
* 
*
Kuningaskuluttaja

**Kuningaskuluttaja** oli Yle TV1:llä vuosina 1990–2017 esitetty suomenkielinen kuluttaja-asioihin keskittyvä televisio-ohjelma, jota tehtiin noin 25 vuoden ajan. Ohjelman jokaisessa jaksossa paneuduttiin ajankohtaisiin aiheisiin kulutuksen, tuotevastuun ja kilpailun aloilta. Lisäksi katsojat saivat lähettää oman kysymyksensä ohjelmaan. Kuningaskuluttaja alkoi vuonna 1990 ja jatkui vuoteen 2016, jolloin se siirtyi tauolle ja lopulta Yle lopetti sen tuotannon ja esittämisen maaliskuussa 2017.

Ennen vuoden 1993 kanavauudistusta ohjelman jaksoilla oli jopa miljoona katsojaa, mutta sen jälkeen katsojamäärät notkahtivat tilapäisesti, kunnes lähtivät taas kasvuun. Suosittuja aiheita ohjelman alkuvuosina olivat mainonta, heikkenevät ja kallistuvat puhelin- ja pankkipalvelut, vakuutukset, autokauppa, kodinkoneiden korjaus, apteekkipalvelut ja matkailukysymykset.

Ohjelman alkuvuosina toimittajina olivat Jaakko Kyläsalo, Pertti Klemola, Raija Kantomaa, Päivi Happonen, Anne-Christine Heinrichsén, tuottajana oli Vesa Saarinen. Myöhempiä tekijöitä olivat muun muassa toimitussihteeri Ville Alijoki, tuottaja Mari Kiukas, ohjaajat Maija Virtanen ja Matti Heimonen ja toimittaja Terhi Simola. Vuonna 1992 *Kuningaskuluttajaa* alettiin tehdä Helsingin TV 1:n asiaohjelmien ryhmän lisäksi TV 2:n alaisuudessa toimivassa Kuopion aluetoimituksessa..

Ohjelman verkkosivun ja sosiaalisen median päivitys lopetettiin maaliskuussa 2017. Verkkomateriaalit jäivät saataville toistaiseksi. Kuningaskuluttajan toimittajat siirrettiin muiden sisältöjen tekijöiksi.

## Lähteet

## Aiheesta muualla
* Kuningaskuluttajan verkkosivut
Belgian jääkiekkoliiga

**National League** on jääkiekon kansallinen pääsarjataso Belgiassa. Liigan järjestämisestä huolehtii Belgian jääkiekkoliitto. Sarjassa pelaa kahdeksan joukkuetta. Käytännössä National League on Belgian toiseksi korkein sarjataso sillä maan parhaimmat joukkueet pelaavat alankomaalaisten joukkueiden kanssa BeNe Leaguessa.

## Joukkueet 2015–2016

## Lähteet
Peikko Group

**Peikko Group Oy** on suomalainen betonirakenteiden liitososiin ja liittorakenteisiin erikoistunut perheyritys, joka on perustettu 1965. Yhtiön pääkonttori ja Suomen tehtaat sijaitsevat Lahdessa. Peikko Group koostuu emoyrityksen Peikko Group Oy:n lisäksi yli 30 tytäryhtiöstä ja sertifioitua tuotantotoimintaa 12 maassa ympäri maailmaa. Peikko Groupin liikevaihto vuonna 2023 on 262 miljoonaa euroa, ja yritys työllistää yli 2 000 henkilöä. Peikko Group on perheomisteinen ja -johtoinen yritys, jonka toimitusjohtajana toimii Topi Paananen.

Suomen toiminnoista vastaa tytäryhtiö Peikko Finland Oy, joka työllistää noin 300 henkilöä. Peikko Finland Oy:n toimitusjohtaja on Esa Rusila.

## Tuotteet

Peikko on betonirakenteiden liitososiin ja liittorakenteisiin erikoistunut yritys. Lisäksi yhtiö palvelee rakennesuunnittelijoita erilaisilla työkaluilla, esimerkiksi suunnitteluohjelmistoilla ja suunnittelukomponenteilla erilaisiin suunnitteluohjelmiin.

## Historia
Yrityksen perusti vuonna 1965 Jalo Paananen Teräspeikko-nimellä. Nimi lyheni Peikoksi vuonna 2005 kansainvälisen liiketoiminnan merkityksen kasvettua. Yhtiön ensimmäinen tuote oli sandwich-elementtien ulko- ja sisäkuoren toisiinsa liittävä diagonaaliansas, joka oli alan ensimmäinen teollisesti valmistettu tuote.

## Lähteet
* https://www.peikko.fi/tietoa-peikosta/peikko-lyhyesti/
* https://www.peikko.com/about-peikko/company-management/
* https://www.peikko.com/products/
* https://www.peikko.com/about-peikko/peikko-in-brief/

### Viitteet

## Aiheesta muualla
Marianne Olanterä

**Marianne Olanterä** o.s. *Kutila* (s. 1954 Jyväskylä) on suomalainen graafinen suunnittelija, suunnittelujohtaja ja nuortenkirjailija.

Olanterä valmistui graafiseksi suunnittelijaksi Lahden Muotoiluinstituutista 1976. Hän on toiminut graafisena suunnittelijana, art directorina ja senior designerina sekä vuodesta 1998 alkaen suunnittelujohtajana ja johtavana suunnittelijana.

Olanterän omaelämäkerrallinen nuortenromaani *Rauhaa, rockkii ja rakkautta* ilmestyi 1973 Otavan *[[Kertomus elämästä]]* -sarjassa. Romaanin tapahtumat sijoittuivat kesään 1970.

## Teoksia
* *Rauhaa, rockkii ja rakkautta*.   Otava 1973

## Lähteet
* 
* Päijäthämäläisiä kirjailijoita : Marianne Olanterä 

### Viitteet
Dobrjankan piiri

**Dobrjankan piiri** () on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 5&nbsp;192 neliökilometriä. Asukkaita on 61&nbsp;400 henkeä (vuonna 2009).

Dobrjankan piiri sijaitsee Permin aluepiirin keskiosassa. Pohjoisessa se rajoittuu Usoljen ja Aleksandrovskin piireihin, idässä Gubahan, Gremjatšinskin ja Tšusovoin piireihin, etelässä Permin piiriin ja Permin kaupunkiin sekä lännessä Krasnokamskin, Iljinskin ja Jusvan piireihin. Pinta-alasta 70 % on metsää. Hyötykaivannaisia ovat öljy, kipsi ja sora. Piirin keskellä sijaitsee Kaman muodostama Kaman tekojärvi.

Piiriin kuuluu Dobrjankan kaupunki, Polaznan kaupunkimainen taajama (kaupunkikunta) ja 6 maalaiskuntaa: Divja, Krasnosludskoje (keskuspaikka Zalesnaja), Permskoje, Senkino, Vilva ja Visim. Hallinnollinen keskus on Dobrjanka. Asutuskeskuksia on yhteensä 116.

Asukkaista on vuoden 2002 väestönlaskennan mukaan 91,6 % venäläisiä ja 2,5 % tataareja. Kaupunkiväestön osuus on 79,7 %.

Piirin kautta kulkevat Permin ja Bereznikin sekä Permin ja Sverdlovskin alueen väliset maantiet ja Permin ja Ugleuralskin välinen rautatie. Talous perustuu öljy- ja energiateollisuuteen. Lisäksi harjoitetaan puunhankintaa, kipsin tuotantoa ja maataloutta.

Piirissä toimii kaksi lasten taidekoulua, musiikkikoulu, ammattikoulu, kirjastolaitos, kulttuuri- ja vapaa-ajankeskuksia sekä kotiseutumuseo. Paikallislehtenä ilmestyy *Kamskije zori* (”Kaman aamuruskot”).

Seudulla on useita arkeologisia muistomerkkejä. Nähtävyyksiin kuuluvat Dobrjankan ja Polaznan kirkot sekä Dobrjankan entisen metallitehtaan ja vanhan keskustan rakennukset.

## Lähteet

## Aiheesta muualla
Kalaylıkoz Hacı Ahmed pašša

**Kalaylıkoz Hacı Ahmed pašša** oli Osmanien valtakunnan suurvisiirinä kolmen kuukauden ajan 28. syyskuuta 1704 – 25. joulukuuta 1704. 

Uransa alkupuolella kuului sulttaanin henkivartiokaartiin, baltaci-joukkoihin. Suurvisiirikautensa jälkeen hänet siirrettiin Kreetan kuvernööriksi. Hän sai lisänimensä Kalaylıkoz (), koska hän piti kirjavista vaatteista ja koruista. 

## Lähteet
Dirty Diana

**Dirty Diana** on yhdysvaltalaisen laulajan Michael Jacksonin viides vuoden 1987 albumilta Bad julkaistu single. Se julkaistiin huhtikuussa 1988.

## Kappaleet

**Visionary single**
* **CD-puoli**
# ”Dirty Diana” – 4:40
# ”Dirty Diana” (instrumentaali) – 4:40
 
* **DVD-puoli**
# ”Dirty Diana” (musiikkivideo) – 5:08

## Miksaukset
# Albumiversio – 4:52
# Singleversio – 4:40
#*Korvasi alkuperäisen version albumin myöhemmillä julkaisuilla.
# Instrumentaali – 4:40

## Aiheesta muualla
*
Ji-In Cho

**Ji-In Cho** (, s. 30. joulukuuta 1976) on korealaista syntyperää oleva laulaja. Hän on ollut vuodesta 2004 Krypteria-nimisen saksalaisen power metal -yhtyeen solisti ja pianisti.

## Ura
Musiikillisesti lahjakas Ji-In Cho aloitti kuusivuotiaana musiikin ja pianonsoiton opiskelun. Ji-In opiskeli Kölnin musiikki ja taide korkeakoulussa ja Kölnin yliopistossa teologiaa. Joulukuusta 2004 Ji-In on ollut Krypteria-metalliyhtyeen solisti.

## Lähteet

## Aiheesta muualla
* Ji-In Cho:n viralliset kotisivut
*
Suzy Kendall

**Suzy Kendall** (synt. Frieda Harrison, 1. tammikuuta 1944 Belper, Derbyshire) on englantilaissyntyinen malli ja näyttelijätär. Hän näytteli 1960-luvulla ja 1970-luvulla elokuvissa, kunnes lopetti näyttelemisen vuonna 1977.

Kendall opiskeli nuorempana aluksi maalausta ja piirtämistä *Derby and District College of Art*issa mutta aloitti kuitenkin työt mallina ja siirtyi myöhemmin näyttelemään. Hän päätti lopettaa näyttelemisen vuonna 1977 ja esiintyi viimeisen kerran televisiosarjassa *[[Van der Valk]]*. Kendall esiintyi kuitenkin 35 vuoden tauon jälkeen vielä elokuvassa *Berberian Sound Studio* vuonna 2012.

Kendall avioitui Dudley Mooren kanssa vuonna 1968, ja he erosivat vuonna 1972. Eron jälkeen hän avioitui Sandy Harperin kanssa. Heillä on tytär Elodie Harper, joka on toimittaja ja kirjailija.

## Filmografiaa
* *The Glad Rag Ball* (1965), haastateltava
* *Meet Miss Mogul* (1965), Sandra
* *Gallaher Commercials* (1965), [woman in third cigarette commercial]
* *[[Pallosalama (elokuva)|Pallosalama]]* (*Thunderball*, 1965), Prue, vaalea nainen kasinopöydässä (rekisteröimätön tieto)
* *[[Nitistäjä - eli liian ujo agentti]]* (*The Liquidator*, 1965), Judith
* *[[The Sandwich Man]]* tai *That Swinging City* (1966), Sue
* *Up Jumped a Swagman* (1966), Melissa Smythe-Fury
* *[[Tappava tikari]]* (*Circus of Terror* tai *Circus of Fear*, 1966), Natasha
* *[[Vastahakoiset]]* (*To Sir With Love*, 1967), Gillian Blanchard
* *[[Mittarinlukija]]* tai *Ylin kerros* *The Penthouse* (1967), Barbara
* *[[30 Is a Dangerous Age, Cynthia]]* (1968), Louise Hammond
* *Youth Wave* (1968)
* *Up the Junction* (1968), Polly
* *[[Fräulein Doktor – nimetön vakooja]]* (*Fräulein Doktor*, 1969)
* *The Gamblers* (1969), Candace
* *[[Kuoleman lintu]]* tai *Paratiisilinnun arvoitus* (*L'Uccello dalle piume di cristallo*, 1970), Julia
* *[[Kosto on kova]]* (*Darker than Amber*, 1970), Vangie / Merrimay
* *The Man in the Middle* (1971), Kay Hunter
* *Assault* (1971), Julie West
* *[[Pelko on aseeni]]* (*Fear Is the Key*, 1972) Sarah Ruthven
* *[[Torso (elokuva)|Torso]]* tai *The Bodies Bear Traces of Carnal Violence* (*I Corpi presentano tracce di violenza carnale*, 1973) Jane
* *[[Tales That Witness Madness]]* (1973), Ann / Beatrice
* *[[Kielletyn luostarin salaisuus]]* (*Storia di una monaca di clausura*, 1973)
* *Craze* (1974), Sally
* *Spasmo* (1974), Barbara
* *To the Bitter End* (*Bis zur Bitteren Neige*, 1975)
* Van der Valk: ”Everybody Does It” (1977), Mearijka (televisiosarjan jakso)
* *[[Yksityisetsivän naisseikkailut]]* (*Adventures of a Private Eye*, 1977), Laura Sutton
* *Berberian Sound Studio* (2012)
Lähde: 

## Lähteet
Saatana on herra

__NOTOC__
**Saatana on Herra** on Rytmihäiriön toinen studioalbumi, joka julkaistiin 14. helmikuuta 2005. Albumi on yhtyeen ensimmäinen uudella kokoonpanolla, jolla esiintyvät alkuperäisjäsenten, basisti Antti Kiiskin ja rumpali Otto Luotosen lisäksi kitaristi Janne Perttilä sekä laulaja Unto Helo. Albumi on äänimaailmaltaan huomattavasti aikaista tuotantoa siistitympi, ja kappaleissa on kuultavissa hienoisia thrash metal -vaikutteita. Se on myös ensimmäinen jonka kannessa on kuvattuna yhtyeen uusi logo, *spurgugrammi*.

*Seitsemän surman siunausliitto* debytoi Suomen virallisen listan sijalla 72. Helmikuussa 2007 Sakara Records julkaisi albumista uusintapainoksen. Albumin vinyylipainos julkaistiin vuonna 2014 levymerkillä Svart Records.

Levyn nimi on satiiri Viktor Klimenkon albumista *[[Jeesus on Herra]]*.

## Vastaanotto

Albumi sai erinomaisen vastaanoton. Soundin Antti Luukkanen antoi albumille neljä tähteä viidestä, ja kehui albumia ammattimaisesti toteutetuksi sekä tuotantoa ammattimaiseksi. Niin ikään Desibelin Mika Roth antoi albumille neljä tähteä, ja piti sitä raivokkaan iskevänä ja yhtyeen näyttävänä paluuna suomalaisen äärimusiikin kärkikastiin. Imperiumin Janne Rintala antoi albumille arvosanaksi 8½. Hän piti sitä yhtenä alkuvuoden iskevimmistä julkaisuista, ja yhtyeen onnistuneen uusiutumisessaan.

## Kappaleet
Kaikki kappaleet säveltänyt ja sanoittanut Rytmihäiriö.

#
#
#
#
#
#
#
#
#
#
#
#
#
#

## Kokoonpano
* Unto Helo – laulu
* Janne Perttilä – kitarat
* Antti Kiiski – basso
* Otto Luotonen – rummut

### Vierailevat muusikot
* Mika Luttinen – laulu (”Saatana on herra” ja ”Ei mitenkään”)
* Jossu – laulu (”Tissit Gambinassa”)
* Maire J. – laulu (”Yhdellä iskulla”)
* Mitja Harvilahti – soolokitarat (”Ison G:n armoilla” keskimmäinen soolo ja ”Viimeisten päivien juoksuhaudat” toinen soolo)
* Sahaajankadun mieskuoro (Ville S., Trollhorn, Greaser, Ven Girmuth, Une, Jossu) – taustahuudot

### Tuotanto
* Jukka Varmo – tuottaja, äänittäjä, miksaaja
* Mika Jussila – masteroija (Finnvox, tammikuu 2005)

## Lähteet

## Aiheesta muualla
* 
*
Björkhagen

**Björkhagen** voi tarkoittaa seuraavia asioita:
*Björkhagen, kaupunginosa Tukholmassa
* Björkhagenin metroasema Tukholmassa
*Björkhagen, entinen tanssilava Kauklahdessa
*Koivuhaka (), kaupunginosa Vantaalla
*Koivuhaka (), kaupunginosa Kokkolassa
Neuvostoliiton puolustusministeriö

**Neuvostoliiton puolustusministeriö** vastasi Neuvostoliiton ulkoisesta turvallisuudesta 8.11.1917–21.12.1991.

Ministeriö sai alkunsa lokakuun vallankumouksesta ja aloitti Sotilas- ja merenkulkuasioiden kansankomissariaattina, jota johtivat kansankomissaarit
* Nikolai Podvoiski 8.11.1917–13.3.1918
* Lev Trotski 13.3.1918–15.1.1925
* Mihail Frunze 15.1.– 31.10.1925
* Kliment Vorošilov 6.11.1925–20.6.1934

Ministeriö toimi Kansankomissaarien neuvoston alaisena 6.7.1923 asti, jolloin liittovaltion hallinto alkoi toimia, ts. ulkomaiden interventioiden tukema sisällissota oli päättynyt.

Vuonna 1934 ministeriö alkoi toimia nimellä Puolustuksen kansankomissariaatti, jota johtivat
* Kliment Vorošilov 20.6.1934–7.5.1940
* Semjon Timošenko 7.5.1940–19.7.1941
* Josif Stalin 19.7.1941–25.2.1946

Vuonna 1937 Puolustuksen kansankomissariaatista erotettiin Laivaston kansankomissariaatti, joka toimi erillisenä 15.4.1946 asti kunnes nämä yhdistettiin Asevoimien kansankomissariaatiksi. Johtajat:
* Pjotr Smirnov 30.12.1937–30.6.1938
* Mihail Frinovski 8.9.1938–20.3.1939
* Nikolai Kuznetsov 28.4.1939–25.2.1946
* Josif Stalin 25.2.1946–3.3.1947
* Nikolai Bulganin 3.3.1947–24.3.1949
* Aleksandr Vasilevski 24.3.1949–25.2.1950

1953 ministeriön nimi muutettiin muotoon Sotilasasioiden ministeriö, jolloin Asevoimien ministeriö jaettiin Sotilasasioiden ministeriöksi ja Laivastoministeriöksi, joita johtivat
* Aleksandr Vasilevski 25.2.1950–15.3.1953
* Ivan Jumašev 25.2.1950–20.7.1951 (laivasto)
* Nikolai Kuznetsov 20.7.1951–15.3.1953 (laivasto)

Neuvostoliiton puolustusministeriö koottiin yhdeksi maaliskuussa 1953. Sitä johtivat:
* Nikolai Bulganin 15.3.1953–9.2.1955
* Georgi Žukov 9.2.1955–26.10.1957
* Rodion Malinovski 26.10.1957–31.3.1967
* Andrei Gretško 12.4.1967–26.4.1976
* Dmitri Ustinov 29.4.1976–20.12.1984
* Sergei Sokolov 22.12.1984–30.5.1987
* Dmitri Jazov 30.5.1987–22.8.1991
* Jevgeni Šapošnikov 23.8.–21.12.1991
Heal the World

**Heal the World** on yhdysvaltalaisen laulajan Michael Jacksonin kuudes vuoden 1991 albumilta ''Dangerous'' julkaistu single. Se julkaistiin marraskuussa 1992. Kappale inspiroi Jacksonia hyväntekeväisyysjärjestö Heal the World Foundationin perustamiseen.

## Kappaleet
* **7" single:**
# ”Heal the World” (7" Edit) – 4:32
# ”She Drives Me Wild” – 3:41

* **DualDisc-single:**
# ”Heal the World” – 4:32
# ”Will You Be There” – 7:39
# ”Heal the World” (musiikkivideo)

* **CD-maxi:**
# ”Heal the World” (7" versio) – 4:32
# ”Heal the World” (7" versio intron kera) – 4:55
# ”Heal the World” (LP-versio) – 6:25
# ”She Drives Me Wild” (albumiversio) – 3:41
Ruotsalo

**Ruotsalo** on Kokkolan Kälviällä sijaitseva kylä. Ruotsalossa on koulu, jossa on luokat 1–6. Ruotsaloon on Kokkolan keskustasta matkaa noin 15 kilometriä. Ruotsalo valittiin Keski-Pohjanmaan vuoden kyläksi 2009.
Isokylä (Kokkola)

**Isokylä** () on Kokkolassa sijaitseva kylä. Isokylässä toimii Isokylän koulu, jossa on peruskoulun luokat 1–9 sekä harjaantumisluokkia. Koulun yhteydessä toimii myös esikoulu. Isokylä on pientaloaluetta ja sijaitsee noin kahden kilometrin päässä keskustasta etelään. Isokylä on ollut Kokkolan historiallisen ajan asutuksen vanhimpia alueita yhdessä viereisen Kirkonmäen kanssa ja siten se kasvoi varhain muita sen ajan kyliä suuremmaksi, mistä juontaa juurensa nimi Isokylä.

Isokylän koulu purettiin 2010-luvun alussa kosteusvaurioiden takia, ja tilalle rakennettiin vuonna 2015 valmistunut uusi kompleksi, jonne tulivat tilat koululle, liikuntahallille, päiväkodille sekä neuvolalle. Koulun oppilaat oli siirretty väliaikaistiloihin ja parakkeihin evakkolukukauden ajaksi. 

## Lähteet
Negroponten taistelu

**Negroponten taistelu** käytiin kesällä 1470 Venetsian ja Osmanien valtakunnan välillä. Taistelussa oli kyse Euboian saaren hallinnasta ja se päättyi osmanien voittoon. Taistelu oli osa toista Venetsian–Turkin sotaa.

Sulttaani Mehmed II lähetti visiiri Mahmud pašša Angelovićin johtaman suuren laivasto-osaston valtaamaan Euboian saaren. Lähinnä saaren pääkaupungin Khalkisin alueella käytyjen taistelujen ja piirityksen jälkeen osmanit saivat voiton vastustajistaan, joihin kuuluivat kaupungin kreikkalaiset asukkaat ja venetsialainen varuskunta. Puolustajat jatkoivat taisteluaan viimeiseen asti. Tämä ärsytti valtaajat kostotoimiin. Osmanit säästivät orjiksi saarta puolustaneet kreikkalaiset, mutta teloittivat lähes poikkeuksetta antautuneet italialaiset. 

## Lähteet
Pierre-Luc Létourneau-Leblond

**Pierre-Luc Létourneau-Leblond** (s. 4. kesäkuuta 1985 Lévis, Quebec, Kanada) on kanadalainen jääkiekkoilija. Hän pelaa tappelijana ja siirtyi kaudeksi 2016–2017 Tampa Bay Lightningiin.

## Ura
Leblond pelasi juniorina jääkiekkoa QMJHL:n Baie-Comeau Drakkarissa vuosina 2003–2005. New Jersey Devils varasi hänet  vuorolla 216. Vuosina 2005–2008 hän pelasi useissa alasarjojen joukkueissa. Kaudella 2008–2009 Leblond vakiinnutti paikkansa New Jerseyn farmijoukkueessa, AHL:n Lowell Devilsissä. Samalla kaudella hän pelasi 15 NHL-ottelua. Kesällä 2009 New Jersey teki kolmevuotisen, 1,575 miljoonan dollarin sopimuksen Leblondin kanssa. Kaudella 2009–2010 hän pelasi New Jerseyssä ja AHL:n Lowellissa. Seuraavalla kaudella hän pelasi vain kaksi NHL-ottelua. AHL:ssa hän keräsi kauden aikana 334 jäähyminuuttia 64 ottelussa.

Calgary Flames hankki hänet New Jerseystä kesällä 2011 vaihdossa viidennen kierroksen varausoikeuteen . Tammikuussa 2013 hän siirtyi Anaheim Ducksiin, mutta hän pelasi vain Ducksin farmijoukkueessa. Kaudeksi 2013–2014 Leblond siirtyi Pittsburgh Penguinsiin.

Pittsburghin organisaatiossa Létourneau-Leblond vietti kaksi kautta, joiden aikana hän pelasi vain yhden NHL-ottelun. AHL-seura Wilkes-Barre/Scranton Penguinsinssa hän pelasi pääosan ajasta. Molempina kausinaan hän teki pisteet 2+4 ja sijoittui AHL:n jäähytilastossa kolmanneksi.

Létourneau-Leblond siirtyi kaudeksi 2015–2016 takaisin New Jersey Devilsin organisaatioon, mutta hän pelasi koko kauden farmijoukkue Albany Devilsissä. Kesällä 2016 Létourneau-Leblond teki vuoden sopimuksen Tampa Bay Lightningin kanssa. Hän edusti alkukauden Lightningin farmiseura Syracuse Crunchin, kunnes hänet lainattiin Toronto Marliesiin.

## Tilastot

## Lähteet
* 
* 
* 

### Viitteet
Fair use

**Fair use** on Yhdysvaltain tekijänoikeuslainsäädännössä määritelty käsite, jonka perusteella voi poikkeustapauksissa käyttää tekijänoikeuden muuten suojaamaa materiaalia. Tilannetta pitää tarkastella kokonaisuutena: saako tiettyjä osia tietystä teoksesta käyttää tietyssä tilanteessa. 

Yhdysvaltain *Fair use* on osa kopiointioikeuksien tärkeimpiä rajoituksia. Säädös on kehittynyt useiden oikeustapausten päätösten tuloksena. Artikla 107:ssa luetellaan kohtuullisen ("fair") käytön tarkoituksia, kuten kritiikki, kommentti, uutisraportointi, opetus, opinnäyte ja tutkimus. Artiklassa mainitaan neljä tekijää, joiden mukaan kohtuukäyttöä määritellään:

*Käytön tarkoitus ja luonne, onko käyttö esimerkiksi luonteeltaan kaupallista tai voittoa tavoittelematonta koulutusta
*Kopioitavan teoksen luonne
*Käytetyn osan määrä ja oleellisuus suhteessa tekijänoikeuden alaiseen teokseen kokonaisuutena
*Käytön vaikutus potentiaaliseen markkinaan tai tekijänoikeuden alaisen teoksen arvoon   

Yhdysvaltain tekijänoikeustoimiston mukaan ero kohtuullisen käytön ja sen loukkauksen välillä saattaa olla epäselvä ja sen määrittely vaikeaa.

Suomen lainsäädäntö ei tunne tätä kohtuullisen käytön periaatetta. Sen sijaan Suomessa tunnetaan sitaattioikeus, yksityiskäyttöoikeus sekä erityisesti opetukseen liittyviä poikkeussääntöjä (kuten teosten esittämisoikeus opetuksessa).

Muun muassa Etelä-Korea on lisännyt lakiinsa kohdan vastaavalle käyttötapaukselle.

## Soveltaminen Internetissä
Käytäntöön soveltaminen Internetissä on ristiriitainen koska eri maissa on eri tekijänoikeuskäytäntöjä. YouTube on lisännyt käytännön, jolla videot voivat säilyä eri maissa näkyvillä. Vaikute käytäntöön oli Toein vaatimus poistaa pitkiä anime- ja manga-arvosteluja sisältäviä videoita palvelusta.

## Katso myös
* Tekijänoikeuden rajoitukset

## Lähteet

## Aiheesta muualla
Lepola (Lappeenranta)

**Lepola** on Lappeenrannan kaupunginosa ja tilastoalue. Se sijaitsee kaupungin keskustassa.

Lepola on saanut nimensä siellä sijaitsevan, vuonna 1939 perustetun hautausmaan mukaan. Kaupunginosan alue liitettiin Lappeenrannan kaupunkiin vuoden 1932 alueliitoksessa, mitä ennen se kuului Lappeeseen. Lepolan itäpuolelle jäi samana vuonna perustettu Lauritsalan kauppala.

Kaupunginosassa sijaitsevat myös Amiksen lämmitettävä tekonurmikenttä ja Juvakan kenttä, lasten liikennekaupunki, Saimaan ammattiopisto Sampo, Lappeenrannan urheilutalo ja uimahalli, Lehmuskodin palvelutalo, Lappeenrannan paloasema, Armilan terveysasema ja kuntoutuskeskus sekä *[[Etelä-Saimaa]]n* lehtitalo. Valtakadun ympäristössä on puulajipuisto Arboretum, joka ulottuu myös Taikinamäen ja Kimpisen kaupunginosien alueille.

Lepolan asutus on pientaloasutusta ja keskittynyt Juvakankadun varteen. Lepolan tilastoalueella on 154 asukasta. Se on Keskustan suuralueen tilastoalueista väkiluvultaan pienin.

Kaupunginosaa rajaavat Valtakatu ja Kaukaankatu pohjoisessa, Parkkarilankatu, Rullatie ja Kisapuisto idässä, Juvakankatu etelässä ja Messukatu lännessä. Lepolan naapurikaupunginosia ovat Kimpinen, Parkkarila, Alakylä, Peltola ja Taikinamäki.

## Lähteet

## Aiheesta muualla

* Kaupunginosan esittely Lappeenrannan kaupungin sivustolla
State Route 123 (Kalifornia)

**State Route 123** on valtatie Kaliforniassa Yhdysvalloissa. Sillä on pituutta 11&nbsp;869 kilometriä.

## Lähteet
Kesämäki

**Kesämäki** on Lappeenrannan kaupunginosa ja tilastoalue. Se sijaitsee kaupungin keskustan länsiosassa Lappeenrannan lentoaseman ja valtatie 6:n välissä.

Kesämäen pohjoisosa on vuonna 1883 perustetun Suomen asevelvollisten joukkojen leirialueen laitamilla. Leirin rakennuksia ei ole säilynyt, mutta leiriajoista muistuttaa 1800- ja 1900-lukujen vaihteesta oleva kivinen ja betoninen ratsastuseste Torvenkadun päässä. Kesämäki kuului vuonna 1936 vahvistettuun Otto-Iivari Meurmanin asemakaavaan. Vuonna 1948 pohjoisosaan kaavoitettiin Soturinkylän rintamamiesalue. Kaupunginosan tuoreemmat kaavat ovat vuosilta 1953 ja 1963.

Kesämäessä sijaitsevat Kesämäen koulukeskus ja Ristikankaan hautausmaa. Kahden puolen Lavolankatua olevassa koulukeskuksessa toimivat Kesämäen koulu (alakoulu), Kesämäenrinteen koulu (yläkoulu) ja suomalais-venäläinen Itä-Suomen koulu. V. J. Myyrinmaan suunnittelema Kesämäenrinteen koulu valmistui vuonna 1958 Saimaan yhteislyseon käyttöön. Kahdeksasta pienemmästä rakennuksesta muodostuva Reino Ahjopalon suunnittelema Kesämäen koulu on vuosilta 1956–1959 ja samassa pihapiirissä oleva Itä-Suomen koulu vuodelta 2005. Erik Bryggmanin suunnittelema Ristikankaan hautausmaan kappeli on vuodelta 1957. Kaupunginosan itäosassa Simolantien varrella on myös liike- ja teollisuusaluetta, jossa on muun muassa Lappeenrannan Energian päätoimipiste ja 1920-luvulla rakennettu muuntoasema.

Kesämäen pääosin 1950-luvulta peräisin oleva asuinrakennuskanta on täysin pientaloasutusta ja ilmeeltään hyvin yhtenäinen. Kesämäen tilastoalueella on 422 asukasta.

Kaupunginosaa rajaavat lentoasema, Lentokentäntie ja Opintie pohjoisessa, vanha Simola–Lappeenranta-rata idässä, valtatie 6 etelässä ja Pilotinkatu lännessä. Kesämäen naapurikaupunginosia ovat Lentokenttä, Leiri, Tykki–Kiviharju, Reijola ja Mattila.

## Lähteet

## Aiheesta muualla

* Kaupunginosan esittely Lappeenrannan kaupungin sivustolla
Half Moon Bay

**Half Moon Bay** on rannikkokaupunki San Mateon piirikunnassa Kaliforniassa. Sen asukasluku oli vuoden 2010 väestönlaskennassa 11&nbsp;324.

Half Moon Bayn lentoasema palvelee kaupunkia.

## Kuvia kaupungista

Tiedosto:Half Moon Bay California Main Street.jpg|Half Moon Bayn pääkatu
Tiedosto:Hmbmeadow.jpg|Laakso kaupungin ulkopuolella
Tiedosto:HalfMoonBayCalifornia.RitzCarlton.jpg|Ritz-Carlton Hotel
Tiedosto:Half Moon Bay airport by Don Ramey Logan.jpg|Half Moon Bayn lentoasema


## Lähteet

## Aiheesta muualla
Peltola (Lappeenranta)

**Peltola** on Lappeenrannan kaupunginosa ja tilastoalue. Se sijaitsee kaupungin keskustassa.

Kaupunginosan alue liitettiin Lappeenrannan kaupunkiin vuoden 1932 alueliitoksessa, mitä ennen se kuului Lappeeseen. Peltola oli Armilan kylän Nikurin talon Peltolan tilan mailla, jonne alkoi kehittyä esikaupunkiasutusta 1880-luvulla. Alue tunnettiin myös nimellä Siivola tai Sivola Nikurin talon isännän Vsevolod Wolkoffin mukaan. Vuodelta 1894 olevassa kartassa Viipurin maantien (nykyinen Kauppakatu) varressa hautausmaata vastapäätä eli nykyisten Peltolan ja Alakylän kaupunginosien rajalla oleva asutus on nimetty Sivolankyläksi.

Peltolassa sijaitsevat muun muassa Lappeenrannan kaupungintalo, valtion virastotalo, Palvelukeskussäätiön palvelukeskus, Lappeenrannan VPK:n talo ja Lappeenrannan helluntaiseurakunta. Kaupallisiin palveluihin kuuluvat keskustan suurimmat kauppakeskukset IsoKristiina ja Galleria.

Peltolan asutus on täysin kerrostaloasutusta. Peltolan tilastoalueella on 2&nbsp;117 asukasta.

Kaupunginosaa rajaavat Gallerianraitti, Pormestarinkatu ja Armilankatu pohjoisessa, Savonkatu idässä ja etelässä ja Kauppakatu lännessä. Peltolan naapurikaupunginosia ovat Keskus, Kylpylä, Taikinamäki, Lepola, Alakylä ja Tykki–Kiviharju.

## Lähteet

* 

### Viitteet

## Aiheesta muualla

* Kaupunginosan esittely Lappeenrannan kaupungin sivustolla
Gubahan piiri

**Gubahan piiri** () on kunnallinen itsehallintoalue Permin aluepiirissä Venäjällä. Vuonna 1941 perustetun piirin pinta-ala on 1&nbsp;009 neliökilometriä. Asukkaita on 39&nbsp;300 henkeä (vuonna 2009).

Gubahan piiri sijaitsee Permin aluepiirin keskiosassa. Pohjoisessa se rajoittuu Aleksandrovskin ja Kizelin piireihin, idässä ja kaakossa Gremjatšinskin piiriin, etelässä Tšusovoin ja lännessä Dobrjankan piireihin. Pinta-alasta yli 70 % on metsää. Hyötykaivannaisia ovat kivihiili, öljy ja kalkkikivi.

Piiriin kuuluu Gubahan kaupunki sekä Ugleuralskin ja Širokovskin kaupunkimaiset taajamat. Edellinen muodostaa Severo-Ugleuralskojen kaupunkikunnan ja jälkimmäinen Širokovskojen maalaiskunnan. Hallinnollinen keskus on Gubaha. Asutuskeskuksia on  yhteensä 9.

Asukkaista on vuoden 2002 väestönlaskennan mukaan 86,8 % venäläisiä, 7,2 % tataareja ja 1,6 % ukrainalaisia. Kaupunkiväestön osuus on 95,7 %.

Piirin kautta kulkee Tšusovoin ja Bereznikin välinen maantie, Tšusovoin ja Solikamskin sekä Ugleuralskin ja Ljovšinon väliset rautatiet. Talous perustuu kemian, öljy- ja energia- sekä metalliteollisuuteen. Lisäksi on kevyttä ja elintarviketeollisuutta. Kivihiilikaivokset suljettiin 1990-luvulla.

Piirissä toimii ammattikoulu, lääketieteellinen ja kemian teknologian opisto, kaksi lasten musiikkikoulua, kirjastolaitos, kulttuuri- ja vapaa-ajankeskuksia sekä kotiseutumuseo. Paikallislehtenä ilmestyy *Uralski šahtjor* (”Uralin kaivostyöläinen”).

Nähtävyyksiin kuuluu Ugleuralskin lähellä sijaitseva Permin aluepiirin syvin karstiluola *Tjomnaja peštšera*.

## Lähteet

## Aiheesta muualla
* Gubahan piirin sivusto
Samand

**Samand** on iranilainen henkilöautomerkki.  Autoa valmistaa Iran Khodro Company (IKCO) Iranissa, Valko-Venäjällä, Egyptissä ja Syyriassa. Vuodesta 2008 alkaen sitä on tehty myös Senegalissa.  Se perustuu Peugeot 405-malliin.

## Lähteet

## Aiheesta muualla
Palli (Turku)

**Palli** (myös **Pallivaha**)  on omakotitalovaltainen asuinalue Turun Kärsämäen kaupunginosassa, osittain myös Runosmäen ja Kaerlan kaupunginosien puolella, Tampereen valtatien varressa, noin viiden kilometrin päässä kaupungin keskustasta. Alueella sijaitsevat sille nimensä antaneen Pallivahanmäen kupeessa Pallivahan koulu ja Pallivahan kirkko, joka on Maarian seurakunnan sivukirkko.

Osa-alueen nimi Palli johtuu alueella sijaitsevalla Pallivahanmäellä olevasta Pallivaha-nimisestä kivestä (myös *[[Pallivahankivi]]*). Kivi on noin kymmenen metriä korkea, ja siihen liittyy tarina, jonka mukaan sen on nykyiselle paikalleen viskannut läheisellä Nunnavuorella asunut jättiläinen. Nimen Pallivaha alkuosa viittaa kiven muotoon ja tulee murteen "palloa" merkitsevästä sanasta *palli*. Loppuosa *vaha* tarkoittaa lounaismurteessa isoa kiveä tai rajakiveä. Sama perusosa sisältyy myös esimerkiksi paikannimeen Halkivaha.

Vuonna 2010 MTV3:n Putous-viihdeohjelman vuoden sketsihahmo -kilpailun voitti näyttelijä Aku Hirviniemen tulkitsema "pallivahalainen leskirouva" Marja Tyrni, joka sittemmin muun muassa julkaisi kaksi musiikkialbumia ja kirjan ja esiintyi Turun seudun matkailumainonnassa.

## Lähteet

## Aiheesta muualla
*
Paul Shaffer

**Paul Allen Wood Shaffer** (s. 28. marraskuuta 1949) on kanadalainen kirjoittaja ja esiintyvä taiteilija. Hän vastasi musiikista koomikko David Lettermanin juontamissa yhdysvaltalaisissa keskusteluohjelmissa vuodesta 1982 alkaen, ensin NBC:n *[[Late Night with David Letterman]]issa* ja myöhemmin CBS:n *[[Late Show with David Letterman]]issa*. Nuorena hän soitti Blues Brothers -yhtyeessä John Belushin ja  Dan Aykroydin kanssa, mutta ei esiintynyt yhtyeestä kertovassa menestyselokuvassa *[[The Blues Brothers (elokuva)|The Blues Brothers]]*.

## Lähteet

## Aiheesta muualla

*
Sam Houston

**Sam Houston** (2. maaliskuuta 1793 – 26. heinäkuuta 1863) oli yhdysvaltalainen valtiomies, poliitikko ja sotilas. Hän syntyi Timber Ridgessä Virginian osavaltiossa. Hän toimi elämänsä aikana muun muassa Teksasin tasavallan ensimmäisenä ja kolmantena presidenttinä, Tennesseen edustajana Yhdysvaltain edustajainhuoneessa ja Teksasin edustajana Yhdysvaltain senaatissa. Lisäksi Houston toimi vajaat kaksi vuotta Tennesseen osavaltion kuvernöörinä.

## Lähteet

## Aiheesta muualla
Norjan jääpallon 1. divisioona

**Norjan jääpallon 1. divisioona**, tavallisesti vain **1. divisioona** (norjaksi *1. divisjon*), on miesten jääpalloilun toiseksi korkein sarjataso Norjassa. Sen järjestää Norjan jääpalloliitto. 1. divisioona oli Norjan jääpalloilun pääsarja kausina 1968/1969–1987/1988.

Kaudella 2010/2011 sarjassa pelaa kahdeksan joukkuetta.

## Historia
1. divisioona käynnistyi kaudella 1968/1969 Norjan pääsarjana. Viimeisen kerran se oli pääsarjataso kaudella 1987/1988, sillä kaudella 1988/1889 uusi sarja Eliteserien korvasi 1. divisioonan maan pääsarjana, ja 1. divisioonasta tuli toiseksi korkein sarjataso.

## Joukkueet kaudella 2010/2011
*Hamar Idrettslag
*Hauger Bandyklubb
*Røa Idrettslag
*Snarøya Sportsklubb
*Stabæk Idrettsforening 2
*Ullern Idrettsforening
*Ullevål Idrettslag 2
*Øvrevoll/Hosle Idrettslag

## Katso myös
*Eliteserien
*Luettelo jääpallon Norjan mestareista

## Aiheesta muualla
*Sarjataulukko ja ottelut
William Thurston

**William Paul Thurston** (30. lokakuuta 1946 Washington – 21. elokuuta 2012 Rochester, New York) oli yhdysvaltalainen matemaatikko, joka oli erikoistunut topologiaan. Hän väitteli Kalifornian yliopisto, Berkeleystä vuonna 1972 ja työskenteli matematiikan professorina Cornellin yliopistossa. Thurston palkittiin Fieldsin mitalilla vuonna 1982. Häntä arvostettiin myös käytännönläheisistä opetusmenetelmistään.

## Lähteet

## Aiheesta muualla
*
Johannes Voggenhuber

**Johannes Voggenhuber** (s. 5. kesäkuuta 1950) on itävaltalainen poliitikko. Vohggenhuber on Itävallan vihreiden perustajajäsen. Hän oli Euroopan parlamentissa Vihreät / Euroopan vapaa allianssi -ryhmän jäsen vuosina 1995–2009.
Vuonna 2009 oma puolue ei asettanut Voggenhuberia listansa kärkeen, ja Voggenhuberin kerrottiin sen takia vetäytyneen ehdokkuudesta kokonaan.

## Lähteet
Rautelanjärvi

**Rautelanjärvi** on Paimionjoen vesistöön kuuluva järvi Somerolla. Se on yksi Paimionjoen yläjuoksun kallioperän murrokseen muodostuneen järviketjun pitkistä ja kapeista järvistä, joita katkonainen harjujakso reunustaa. Rautelanjärven yläpuolisia järviä järviketjussa, jonka kaikkien järvien korkeus merenpinnasta on noin 81,2 metriä, ovat Hirsjärvi, Kirkkojärvi ja Saarentaanjärvi ja alapuolisia Pusulanjärvi, Åvikinjärvi ja Pitkäjärvi.

Pinta-alaltaan Rautelanjärvi on noin 30 ha. Rautelanjärveä erottaa yläpuolisesta Saarentaanjärvestä nykyään avoimeksi vesiväyläksi ruopattu Rautelankoski, jonka yläpuolelta ennen kosken ruoppausta oli Pitkäjärvelle 40&nbsp;cm pudostus, ja alapuolisesta Pusulanjärvestä Rautelansalmi.

Järven pohjoisrannalla sijaitsee Someron Rautelan kylä, jonka kautta järven pohjoispuolitse kulkee Hämeen Härkätie (yhdystie 2810). Järven etelärannat kuuluvat Someron Saarentaan kylään. Järven eteläpuolitse kulkee Hämeen härkätien vaihtoehtoiseksi linjaukseksi arveltu tielinja.

Järven itäpäässä Rautelankosken ympärillä on maisemaltaan kaunis Kertunsalon harjualue, jonka maisemaan 1970-luvulla alkanut soranotto on merkittävästi vaikuttanut. Alueeseen liittyvät Rautelanjärvessä sijaitseva Kertunsalon saari, jossa 1930-luvulta vuoteen 1950 oli tanssilava sekä nyttemmin soranoton lähes hävittämä Linnamäki, jota nimensä perusteella on arveltu muinaisjäännökseksi. Kun paikkaa 1973 tutkittiin siellä ei havaittu merkkejä varustuksista, mutta mäen liepeillä tehtiin vuonna 1988 ja uudelleen 2005 ja 2006 havainto kivikautisesta asuinpaikasta, jonka pintamaan kuorinta eri vaiheissa 1980-luvulla ja sen jälkeen oli lähes kokonaan tuhonnut.

## Lähteet
Vaasan Vasamattaret

**Vaasan Vasamattaret** on vuonna 1933 perustettu Vaasassa toimiva voimistelun, tanssin ja
aikuisliikunnan liikuntaseura. Seura on Suomen Voimisteluliiton jäsen.

Vaasan Vasamattaret on voimisteluliikunnan Sinettiseura ja Priima-aikuisliikunnan laatuseura. Vuonna 2011 seurassa liikkui yli 700 jäsentä.

Vasamattarissa voi harrastaa aikuisliikuntaa, joukkuevoimistelua,  tanssia sekä perinteistä jumppaa.
Vasamattarien joukkuevoimistelun joukkueita ovat mm. Kvartsit, Stellat, Ceciliat, Lidiat, Delestra, Dirius, Adelina ja Olesia.

## Lähteet
* Vaasan Vasamattaret
Prince George

**Prince George** voi viitata seuraaviin paikkoihin:

* Prince George, kaupunki Brittiläisessä Kolumbiassa, Kanadassa.
* Prince George'sin piirikunta, piirikunta Marylandissa, yhdysvalloissa.
* Prince Georgen piirikunta, piirikunta Virginiassa, Yhdysvalloissa.
* Prince George Circuit, kilparata East Londonissa, Etelä-Afrikassa.
;Britannian kuninkaallinen laivasto
* HMS Prince George (1701), 90-tykkinen toisen luokan linjalaiva (ex-HMS Duke (1682))
* HMS Prince George (1763), kutteri
* HMS Prince George (1772), Barfleur-luokan 98-tykkinen toisen luokan linjalaiva
* HMS Prince George (1895), Majestic-luokan taistelulaiva
Ari Mikkola

**Ari Mikkola** (s. 12. elokuuta 1976 Riihimäki) on suomalainen pääsarjauransa lopettanut koripalloilija, joka on uransa jälkeen toiminut koripallovalmentajana sekä tuomarina.

## Ura
Mikkola aloitti pääsarjauransa kaudella 1993–1994 ja pelasi Forssan Koripojissa. Tämän jälkeen hän pelasi myös Högfors Teamissa sekä Lappeenrannan NMKY:ssä, jonka paidassa hän lopetti pääsarjauransa kaudella 2003–2004. Myöhemmin Mikkola pelasi vielä koripallon I-divisioonassa, jossa hän edusti Forssan Koripoikia.

Pelaajauransa jälkeen Mikkola toimi Koripoikien toiminnanjohtajana ja apuvalmentajana. Huhtikuussa 2009 Mikkola nimettiin Forssan uudeksi päävalmentajaksi ja hän toimi tehtävässään syksyyn 2011 saakka, jolloin hän sai potkut saatuaan käräjäoikeudelta tuomion muun muassa pahoinpitelystä.

Kaudella 2012–2013 Mikkola toimi Kauhajoen Karhun apuvalmentajana ja toukokuussa 2013 hänet nimitettiin Korihaiden päävalmentajaksi 1+2-vuotisella sopimuksella. Hänen sopimuksensa purettiin joulukuussa 2013 ja maaliskuussa 2014 hän siirtyi Karkkilan Urheilijoiden apuvalmentajaksi I-divisioona B:hen.

## Lähteet

## Aiheesta muualla
*Korisliigan pelaajaprofiili
Saarentaanjärvi

**Saarentaanjärvi** on Paimionjoen vesistöön kuuluva järvi Somerolla. Se on yksi Paimionjoen yläjuoksun kallioperän murrokseen muodostuneen järviketjun pitkistä ja kapeista järvistä, joita katkonainen harjujakso reunustaa. Saarentaanjärven yläpuolisia järviä järviketjussa, jonka kaikkien järvien korkeus merenpinnasta on noin 81,2 metriä, ovat Hirsjärvi ja Someron Kirkkojärvi ja alapuolisia Rautelanjärvi, Pusulanjärvi, Åvikinjärvi ja Pitkäjärvi.

Pinta-alaltaan Saarentaanjärvi on 43 ha ja sitä erottaa Kirkkojärvestä kapea salmi Härkälän kartanon luona ja Rautelanjärvestä nykyään avoimeksi vesiväyläksi ruopattu Rautelankoski, jonka yläpuolelta ennen kosken ruoppausta oli Pitkäjärvelle 40&nbsp;cm pudostus.

Järven etelärannalla sijaitsee Someron Saarentaan kylä ja järveä kirkkojärvestä erottavan salmen etelärannalla Härkälän kartano. Järven pohjoisrannat kuuluvat Someron Pappilan ja Rautelan kyliin, joiden kautta järven pohjoispuolella Rautelannummen harjualueella kulkee Hämeen Härkätie (yhdystie 2810). Someron keskustaajamaan liittyvää omakotiasutusta järven rannoilla on sekä Härkälän, Saarentaan, Pappilan että Rautelan kylissä. Maisemaan järven ympäristössä on vaikuttanut soranotto, jota on tapahtunut järven itäpäässä Pappilankylän Kohnamäessä, järven pohjoispuolella Pappilannummella sekä järven länsipäässä Rautelannummella ja Kertunsalossa.

Vanhempaa kerrostumaa ihmisen luontoa muokkaavassa toiminnassa edustaa järven länsipäässä Kertunsalon harjualueella vieläkin nähtävissä oleva, Saarentaan Hurran talon isännän Mikko Hurran 1800-luvun alkuvuosina kaivattama kaivanto, jonka tarkoituksena oli säädellä Rautelankosken vettä; yrityksestä on jäänyt elämään sanonta: "Kyl voima voi, sano Hurra kun Kukkoharjaa loi". Sama Kertunsalon notkonpohja muistetaan myös ikivanhana nuorison kokoontumis- ja juhlapaikkana. 1930-luvulta vuoteen 1950 Kertunsalon saaressa Rautelanjärvessä oli tanssilava, joka vuonna 1952 vaihdettiin Saarentaanjärven pohjoisrannalle Rautelannummelle, missä se oli käytössä toistakymmentä vuotta, kunnes nykyinen Esakallio perustettiin Salontien varteen.

## Lähteet
Kimpinen

**Kimpinen** on Lappeenrannan kaupunginosa ja tilastoalue. Se sijaitsee Saimaan rannalla kaupungin keskustassa.

Lappeenrannan kuudennen ja seitsemännen kaupunginosan alueet eli nykyiset Taikinamäki ja Kimpinen liitettiin Lappeenrantaan pakkolunastamalla 11. toukokuuta 1907. Aiemmin alueet kuuluivat Lappeen pappilan maihin.

Pappilan rakennukset ovat edelleen olemassa, ja niissä toimii muun muassa Galleria Pihatto. Kaupunginosassa sijaitsevat myös Kimpisen urheilukeskus, Myllysaaren uimaranta- ja virkistysalue, Etelä-Karjalan keskussairaala, Viipurin Golfin Kahilanniemen golfkenttä ja Jehovan todistajien sali. Vuonna 1939 avatun urheilukeskuksen maastossa on aiemmin ollut 1790-luvulla rakennettu Kimpisen etulinnake, yksi kolmesta Lappeenrannan linnoituksen etulinnakkeesta. Valtakadun ympäristössä on puulajipuisto Arboretum, joka ulottuu myös Taikinamäen ja Lepolan kaupunginosien alueille.

Kimpisessä on paljon omakotiasutusta, mutta myös kerrostaloja. Kaupunginosaan kuuluu myös Kahilanniemen asuinalue. Kimpisen tilastoalueella on 1&nbsp;235 asukasta.

Kaupunginosaa rajaavat Saimaa pohjoisessa, Kaukaan tehdasalue idässä, Kaukaankatu, Valtakatu ja Maaherrankatu etelässä ja Kimpisenkatu lännessä. Kimpisen naapurikaupunginosia ovat Kaukas, Parkkarila, Lepola, Taikinamäki ja Kylpylä.

## Lähteet

## Aiheesta muualla

* Kaupunginosan esittely Lappeenrannan kaupungin sivustolla
Pusulanjärvi

**Pusulanjärvi** voi tarkoittaa seuraavia:
*Pusulanjärvi eli *Jäämäjärvi*, järvi Lohjalla
*Pusulanjärvi, järvi Nurmeksessa
*Pusulanjärvi, järvi Somerolla